廣州市第一人民醫院

廣州市第一人民醫院係中國廣東省廣州市嘅其中一間醫院。佢重係一間廣州市嘅三級甲等醫院。佢有1間總院同2間分院響度。呢間醫院係廣州市第一批三甲醫院嘅其中一間。

三個院區嘅詳細位置
總院：喺越秀區正南路6號。
鶴洞分院：喺荔灣區花地大道中嘅西朗地鐵站附近。
南沙分院：喺南沙區豐澤東路105號。

史
其實呢間醫院一早就唔係嗌「廣州市第一人民醫院」嘅名，而係由兩間醫院組成，不過佢就改咗好多次名。

所謂「方便醫院」
方便醫院喺清朝嘅光緒廿五年夏天嗰陣成立，嗰時係由商人陳惠普等人自己厝錢嚟起咗間「城西方便所」，兩年後改名叫「城西方便醫院」。民國卅七年改名叫「廣州方便醫院」，喺中華人民共和國成立後一年就俾中共接管咗。

所謂「廣州市立醫院」 
廣東巡警醫院係廣東巡警道喺光緒卅七年12月成立，到咗民國二年就改咗名嗌「廣東員警醫院」；兩年過後重改咗次名，嗌「廣東醫院」，嗰時係俾廣東省衛生署睺實。甚至喺民國九年嘅9月份，劃咗畀廣州市衛生局睺實。凈係過咗7嗰月又改咗次名，就係「廣州市市立醫院」，重俾咗廣州市政廳睺實。喺1938——1945年，因為廣州喺度打緊仗，醫院就閂咗門，直到打完抗日戰爭先至俾國民革命軍陸軍新編第一軍卅八師野戰醫院霸咗，到咗民國卅四年10月先至收返畀廣州市政府，之後重新辦返間醫院，不過喺中華人民共和國成立咗之後，就俾中共當局接管咗。

「方便醫院」同「廣州市立醫院」嘅合併
喺1952年12月31號，「方便醫院」同「廣州市立醫院」合併成「廣州市人民醫院」；凈係過咗388日，又改咗名嗌「廣州市第一人民醫院」。

合併之後嘅發展
1993年：俾衛生部話咗係三甲醫院。
1997年：間醫院定咗係廣州醫學院嘅附屬醫院。
2001年底：俾市政府定咗係廣州市城鎮職工基本醫療保險嘅第一批定點醫療機構。
2003年：俾市政府批准咗掛牌，變成廣州市臨床深切治療中心。

入咗嚟嘅企業 
 大新銀行大廈：大新銀行
 銀農大廈：廣州市靈動汽車銷售服務有限公司、中國農業銀行廣州西城支行、廣州點聚資訊技術有限公司
 廣醫：廣醫護理學院

广州市第一人民医院网站

類:廣州醫院
類:廣州三級甲等醫院
越秀區醫院
類:荔灣區
類:南沙區‏‎